turjo4nis/wikipedia-bn-dump-20250701 huggingface dataset:
দিয়াগো কস্তা

দিয়াগো দা সিলভা কস্তা (, ; জন্ম ৭ই অক্টোবর ১৯৮৮) একজন ব্রাজিলে জন্মানো স্পেনীয় পেশাদার ফুটবলার যিনি লা লিগা দল আতলেতিকো মাদ্রিদ এবং স্পেন জাতীয় দলে একজন স্ট্রাইকার হিসেবে খেলে থাকেন।

কস্তা তার ফুটবল ক্যারিয়ার শুরু করেন পর্তুগীজ ক্লাব ব্রাগার হয়ে। ২০০৭ সালে অ্যাটলেটিকো মাদ্রিদ তাকে চুক্তিবদ্ধ করে। এরপরে কস্তা পুনরায় ব্রাগা, সেলতা ভিগো এবং অ্যালবাসেটে ধারে খেলেন। ২০০৯ সালে তাকে রিয়াল ভ্যালাদোলিদের নিকট বিক্রি করে দেয়া হয়। এর পরের বছর তিনি পুনরায় অ্যাটলেটিকো মাদ্রিদে ফিরে আসেন এবং অ্যাটলেটিকোর আক্রমণভাগের একজন গুরুত্বপূর্ণ খেলোয়াড় হিসেবে আবির্ভূত হন। ২০১৩-১৪ মৌসুমে, তার ২৭ গোলের সৌজন্যে অ্যাটলেটিকো মাদ্রিদ ১৮ বছর পর পুনরায় লা লিগা জিততে সক্ষম হয়।

আন্তর্জাতিক ফুটবলে কস্তা ব্রাজিলের হয়ে ২০১৩ সালে ২টি খেলায় অংশগ্রহণ করেন। এরপর তিনি স্পেনের প্রতিনিধিত্ব করা ইচ্ছা প্রকাশ করেন এবং ২০১৩ সালে সেপ্টেম্বর মাসে স্পেনীয় নাগরিকত্ব পান। স্পেনের হয়ে ২০১৪ সালের মার্চ মাসে তার অভিষেক ঘটে এবং তিনি স্পেনের হয়ে ২০১৪ ফিফা বিশ্বকাপ ও ২০১৮ ফিফা বিশ্বকাপে অংশ নেন।

পরিসংখ্যান

ক্লাব

আন্তর্জাতিক

সম্মাননা

ক্লাব 
আতলেতিকো মাদ্রিদ
 লা লিগা: ২০১৩-১৪
 কোপা দেল রে: ২০১২-১৩
 উয়েফা সুপার কাপ: ২০১০, ২০১২
 উয়েফা ইউরোপা লিগ: ২০১৭-২০১৮
 উয়েফা চ্যাম্পিয়নস লিগ: রানার-আপ ২০১৩-১৪
 স্পেনীয় সুপার কাপ: রানার-আপ ২০১৩

চেলসি
 প্রিমিয়ার লিগ: ২০১৪-১৫, ২০১৬-১৭
 ফুটবল লিগ কাপ: ২০১৪-১৫

ব্যক্তিগত 
 কোপা দেল রে: সর্বোচ্চ গোলদাতা ২০১২-১৩
 লা লিগা মাস সেরা খেলোয়াড়: সেপ্টেম্বর ২০১৩
 লা লিগা মৌসুম সেরা দল: ২০১৩-১৪
 ট্রফিও ইএফই: ২০১৩-১৪
 উয়েফা চ্যাম্পিয়নস লিগ মৌসুম সেরা দল: ২০১৩-১৪
 প্রিমিয়ার লিগ মাস সেরা খেলোয়াড়: আগস্ট ২০১৪, নভেম্বর ২০১৬
 ফিফপ্রো বিশ্ব একাদশ তৃতীয় দল: ২০১৪
 ফিফপ্রো বিশ্ব একাদশ পঞ্চম দল: ২০১৩
 পিএফএ বর্ষসেরা দল: ২০১৪-১৫ প্রিমিয়ার লিগ

তথ্যসূত্র

বহিঃসংযোগ 

 Atlético Madrid official profile
 BDFutbol profile
 
 
 
 

১৯৮৮-এ জন্ম
জীবিত ব্যক্তি
লা লিগার খেলোয়াড়
আতলেতিকো মাদ্রিদের ফুটবলার
ব্রাজিলের আন্তর্জাতিক ফুটবলার
ব্রাজিলীয় ফুটবলার
প্রিমিয়ার লিগের খেলোয়াড়
চেলসি ফুটবল ক্লাবের খেলোয়াড়
ইংল্যান্ডে প্রবাসী ফুটবলার
স্পেনীয় ফুটবলার
২০১৪ ফিফা বিশ্বকাপের খেলোয়াড়
২০১৮ ফিফা বিশ্বকাপের খেলোয়াড়
আলবাসেতে বালোম্পিয়ের খেলোয়াড়
সেলতা ভিগোর খেলোয়াড়
রায়ো ভায়েকানোর খেলোয়াড়
রিয়াল বায়াদোলিদের খেলোয়াড়
প্রিমেইরা লিগার খেলোয়াড়
স্পোর্টিং ক্লাব ব্রাগার খেলোয়াড়
ফুটবল ক্লাব পেনাফিয়েলের খেলোয়াড়
স্পেনের আন্তর্জাতিক ফুটবলার
লিগা পর্তুগাল ২-এর খেলোয়াড়
সেহুন্দা দিভিসিওনের খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
ক্লাব আতলেতিকো মিনেইরোর খেলোয়াড়
উলভারহ্যাম্পটন ওয়ান্ডারার্স ফুটবল ক্লাবের খেলোয়াড়
ব্রাজিলীয় প্রবাসী ফুটবলার
স্পেনীয় প্রবাসী ফুটবলার
পর্তুগালে প্রবাসী ফুটবলার
স্পেনে প্রবাসী ফুটবলার
পর্তুগালে ব্রাজিলীয় প্রবাসী ক্রীড়াবিদ
স্পেনে ব্রাজিলীয় প্রবাসী ক্রীড়াবিদ
ইংল্যান্ডে স্পেনীয় প্রবাসী ক্রীড়াবিদ
গ্রেমিও ফুটবল পোর্তু আলেগ্রেন্সের খেলোয়াড়
উয়েফা ইউরোপা লিগ বিজয়ী খেলোয়াড়
স্পেনীয় পুরুষ ফুটবলার
ব্রাজিলীয় পুরুষ ফুটবলার
পুরুষ ফুটবল ফরোয়ার্ড
বোতাফোগো রেগাতাস ফুটবলের খেলোয়াড়
স্পেনের নাগরিকীকৃত নাগরিক
কাস্তেলাউ (সিরা)

এস্তাদিও প্লাসিদো আদেরাল্দো কাস্তেলো ব্রাজিলের একটি আন্তর্জাতিকমানের ফুটবল স্টেডিয়াম। এ স্টেডিয়ামটি কাস্তেলাউ () বা গিগান্তে ডা বোয়া ভিস্তা নামেও পরিচিত। ব্রাজিলের সিরার ফর্তালিজায় অবস্থিত ফুটবল স্টেডিয়ামটি ১১ নভেম্বর, ১৯৭৩ তারিখে উদ্বোধন ঘটে। এর সর্বোচ্চ দর্শক ধারণ সক্ষমতা ৬৭,০৩৭। সিরা রাজ্য সরকার এ স্টেডিয়ামের স্বত্ত্বাধিকারী। সিরা স্পোর্টিং ক্লাব ও ফর্তালিজা এস্পোর্তো ক্লাবের প্রধান অনুশীলনী মাঠ এটি। ১২ সেপ্টেম্বর, ১৯৬৬ থেকে ১৫ মার্চ, ১৯৭১ মেয়াদকালে সিরার গভর্নর প্লাসিদো আদেরাল্দো কাস্তেলাউয়ের সম্মানে এ স্টেডিয়ামের নামকরণ করা হয়। তিনি এ স্টেডিয়াম নির্মাণে অগ্রণী ভূমিকা পালন করেছিলেন।

ইতিহাস 
১৯৬৯ থেকে ১৯৭৩ মেয়াদকালে কাস্তেলাউয়ের নির্মাণ কার্য পরিচালিত হয়। ১৯৭৩ সালের ১১ নভেম্বর তারিখে এর শুভ উদ্বোধন ঘটে। মে, ২০০০ সালে সিরা রাজ্য সরকার স্টেডিয়াম পুণঃগঠনের কথা ঘোষণা করে। তিনটি ধাঁপে বিভক্ত হয়ে এর অবকাঠামো সংস্কার চলে। ১৬ মে, ২০০১ তারিখে প্রথম ধাঁপে এর পুণঃগঠন শুরু হয়। ২০ জুলাই, ২০০১ তারিখে দ্বিতীয় ধাঁপে স্টেডিয়ামে বাহ্যিক অবকাঠামো শক্তিশালীকরণে পদক্ষেপ নেয়া হয়। বৈদ্যুতিক, পয়ঃনিষ্কাশন ব্যবস্থা তৃতীয় ধাঁপে সম্পন্ন হয়।

১১ নভেম্বর, ১৯৭৩ তারিখে সিরা বনাম ফর্তালিজার মধ্যকার ফুটবল খেলার মাধ্যমে স্টেডিয়ামের উদ্বোধনী খেলা অনুষ্ঠিত হয়। কিন্তু কোন দলই গোল করতে পারেনি। ১৮ নভেম্বর, ১৯৭৩ তারিখে সিরা’র ইরান্দি’র গোলে ভিতোরিয়াকে ১-০ ব্যবধানে পরাজিত করে।

তথ্যসূত্র

বহিঃসংযোগ 

Official Website
FIFA Profile 

ব্রাজিলের ফুটবল মাঠ
সিরায় ক্রীড়া মাঠ
১৯৭৩-এ নির্মিত
২০১৪ ফিফা বিশ্বকাপের স্টেডিয়াম
পাপন (গায়ক)

অংগরাগ মহন্ত ভারতের আসামের একজন কণ্ঠশিল্পী। তিনি পাপন নামে বেশি পরিচিত। তিনি হিন্দী, আসামীয়া, বাংলা ভাষায় গান গেয়েছেন। পাপন ইস্ট ইন্ডিয়া কোম্পানী নামক সঙ্গীত ব্যান্ডের সঙ্গে জড়িত।

প্রারম্ভিক জীবন 
অংগরাগ মহন্তের জন্ম হয় আসামের দুইজন জনপ্রিয় শিল্পী খগেন মহন্তের ঔরসসে ও অর্চনা মহন্তের গর্ভে। তিনি শৈশবকাল থেকে সঙ্গীতের সঙ্গে জড়িত ছিলেন।

শিল্পী জীবন 
আসাম তথা উত্তর পূর্বাঞ্চলের ধর্মীয় গানে প্রভাবিত হয়ে পাপন আধুনিক বাদ্যযন্ত্র ব্যবহার করে ধর্মীয় গানগুলো শ্রোতাদের মধ্যে ফিউশন রুপে প্রতিষ্ঠাপন করেছেন। ২০০৫ সালে পাপনের প্রথম আসামীয়া গানের অ্যালবাম জোনাক রাতি মুক্তি পায়। অ্যালবাম মুক্তির পর তিনি আসামের শ্রোতাদের মধ্যে জনপ্রিয়তা লাভ করেন। তিনি ২০১০ সালে “চিনাকী অচিনাকী” নামক বিখ্যাত গানের অ্যালবামে কন্ঠদান করেন।

শ্রেষ্ঠ গায়ক 
২০১১ সালে আসামীয়া চলচ্চিত্র রামধেনু-র সঙ্গীত ওজায় যা নৈ গান গেয়ে তিনি শ্রেষ্ঠ কণ্ঠশিল্পীর মর্যদা লাভ করেন । ২০১১ সালের এপ্রিল মাসে তিনি দম মারো দম নামক হিন্দী চলচ্চিত্রের জিয়ে কিউ গীতটিতে কন্ঠদান করে বিশাল সফলতা অর্জন করেন। এই সফলতার পর তিনি অনেক হিন্দী ও বাংলা চলচ্চিত্রে কন্ঠদান করেন। পাপনে কন্ঠদান করা কয়েকটি উল্লেখযোগ্য হিন্দী ও বাংলা চলচ্চিত্রের নাম: সাউন্ডট্রেক (হিন্দী ২০১১), আই অ্যাম কালাম ( হিন্দী ২০১১) ও সিস্টেম ( বাংলা ২০১১) ইত্যাদি। ২০১১-১২ বর্ষে হেঙুল থিয়েটারে পাপন শ্রেষ্ঠ শিল্পী রূপে মরিচিকা নাটকে কন্ঠদান করেন।

ইষ্ট ইন্ডিয়া কম্পানী 
পাপন ইষ্ট ইন্ডিয়া কম্পানী নামক ব্যান্ডের প্রধান কণ্ঠশিল্পী। ২০০৭ সালে স্থাপিত ইস্ট ইন্ডিয়া কম্পানী ব্যান্ডের অন্যান্য সদস্যের নাম: ব্রীণ দেসাই (সঙ্গীত ব্যবস্থাপক), কৃষ্ণা (গিটারবাদক), দিপু (বেস গিটারবাদক), কির্তী (তবলাবাদক) এবং পংকজ (গিটারবাদক)। এই ব্যান্ড আসাম সহ নিউজিল্যান্ডে সঙ্গীত পরিবেশন করেছে।

অন্যান্য 
পাপন ইস্ট ইন্ডিয়া ব্যান্ডের অন্যান্য সদস্যদের নিয়ে এম টি.ভি কোক স্টুডিও প্রথম শিজেন (২০১১), দ্বিতীয় শিজেন (২০১২) ও তৃতীয় শিজেনে (২০১৩) সঙ্গীত পরিচলনা করেন। তিনি প্রথম শিজেনে বিহুগীত, দ্বিতীয় শিজেনে টোকারী গীত ও তৃতীয় শিজেনে ঝুমুর গান, হোলী গীত, গোয়ালপরীয়া গীত ও লোকোগীত গেয়ে সর্বমোট ৬টি গানের একটি খন্ড পরিচালনা ও প্রয়োজনা করেন। পাপনের কণ্ঠ দেয়া কোক স্টুডিওর গান সমগ্র ভারতে জনপ্রিয়তা লাভ করেছে। স্টার ওয়ার্ল্ডে ভারতের সঙ্গীত ভিত্তিক তথ্যচিত্র ধারাবাহিক দ্য দুয়রিষ্ট প্রথম শিজেনের ষষ্ঠ খণ্ডে রব্বি শেরগীলের সংঙ্গে সঙ্গীত পরিবেশন করার জন্য পাপনকে আমন্ত্রণ করা হয়েছিল। খোলে দা রব নামের এই খন্ড ২০১১ সালের ২০ নভেম্বরে প্রদর্শিত হয়। কাজিরাঙ্গা রাষ্ট্রীয় উদ্যানে পাপন ও রব্বি শেরগীল মিলিত ভাবে পান্জাবী, বাংলা ও আসামীয়া মিশ্রিত একটি গান রচনা করেছিলেন। এই গানটিতে পাপন বড়ো, রাভা ও সত্রীয় সঙ্গীতের উপাদান ব্যবহার করেছিলেন।

তথ্যসূত্র

বহিঃসংযোগ 

 
 
 
 
 

১৯৭৫-এ জন্ম
জীবিত ব্যক্তি
২১শ শতাব্দীর ভারতীয় গায়ক
আসামের সঙ্গীতশিল্পী
গুয়াহাটির সঙ্গীতশিল্পী
গোয়ালপাড়িয়া লোকগীতি
অসমীয়া নেপথ্য সঙ্গীতশিল্পী
বলিউডের নেপথ্য সঙ্গীতশিল্পী
ভারতীয় পপ-লোক সঙ্গীতশিল্পী
ভারতীয় পপ গায়ক
শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী
শ্রেষ্ঠ পুরুষ নেপথ্য কণ্ঠশিল্পী বিভাগে স্ক্রিন পুরস্কার বিজয়ী
ভারতীয় সঙ্গীতশিল্পী-গীতিকার
নগাঁও জেলার ব্যক্তি
গুয়াহাটির ব্যক্তি
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
ভারতীয় নেপথ্য গায়ক
লীনা জুমানি

লীনা জুমানি  (); হলেন একজন ভারতীয় টেলিভিশন অভিনেত্রী এবং মডেল। তিনি ২০০৯ সালের "কই আপনে কো হে" ধারাবাহিকে অভিনয়ের মাধ্যমে মিডিয়াতে আবির্ভূত হন।

কর্মজীবন
লীনা ভারতীয় টেলিভিশন ধারাবাহিক "বন্দিনী" তে খেমি চরিত্রে অভিনয় করেছিলেন। তার চরিত্র খেমি ছিল একটি দরিদ্র গ্রাম্য পরিবারের মেয়ের। এরপর তিনি সুহাসি চরিত্রে কই আপনে কো হ্যায় তে অভিনয় করেন। এছাড়াও তিনি "তুঝ সাং প্রীত লাগি সাজনা" ধারাবাহিকে ও আহট এ বিশেষ উপস্থিতি এবং "তেরে লিয়ে" তে ক্যামিও চরিত্রে অভিনয় করেন। এরপর তিনি প্রধান নায়িকা চরিত্রে "গঙ্গা কি ধিজ" ধারাবাহিকে পাখি ভূমিকায় অভিনয় করেন। সাম্প্রতিক সময়ে তিনি "ছোটি সে জিন্দেগী" ধারাবাহিকে ইরা চরিত্রে অভিনয় করছেন। তার অন্যান্য চরিত্রগুলির মধ্যে রয়েছে; পুনোর বিবাহতে পরিধি, পিয়া কা ঘার প্যায়ারা লাগেতে পিয়া এবং অমিতা কি অমিতে অন্তরা।

ব্যক্তিগত জীবন
লীনা ১৯৮৯ সালের ১৬ই জুলাই তারিখে ভারতের গুজরাতে জন্মগ্রহণ করেন এবং আহমেদাবাদে বেড়ে ওঠেন।

চলচ্চিত্রের তালিকা

টেলিভিশন
 ২০০৯ কই আপনে কো হ্যায়
 ২০০৯–১০ বন্দিনী
 ২০০৯ বেয়তাব দিল কি তামান্না হ্যায়
 ২০১০ তুঝ সাঙ প্রীত লাগি সাজনা
 ২০১০ আহট
 ২০১০ তেরে লিয়ে 
 ২০১০–২০১১ গঙ্গা কি ধীজ
 ২০১১ এক নায়ি ছোটি সি জিন্দেগী
 ২০১২ আদালত
 ২০১২ হাম নে লি হ্যায় - শপথ
 ২০১২–২০১৩ পুনর বিবাহ
 ২০১২ কাইরি
 ২০১৩ মাদভেঞ্চারস  - এআরএয়াই ডিজিটাল
 ২০১৩ পিয়া কা ঘার প্যায়রা লাগে
 ২০১৩ অমিতা কা অমিত
 ২০১৪ হাল্লা বোল 
 ২০১৪ গুস্তাক দিল

চলচ্চিত্র
 ২০১৩ হিম্মতওয়ালা
 ২০১৪ সাথীও চালো খোদালধাম
 ২০১৮ পরদেশী ধোলা
 ২০২১ এক্সসিক্স 
 ২০২১ এক আঞ্জান রিশ্তে কা গিলটি  
 ২০২২ এক আঞ্জান রিশ্তে কা গিলটি ২
 ২০২২ হে কেম ছো লন্ডন

তথ্যসূত্র

১৯৮৯-এ জন্ম
জীবিত ব্যক্তি
ভারতীয় অভিনেত্রী
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
ভারতীয় ধারাবাহিক নাটকের অভিনেত্রী
সিন্ধি ব্যক্তি
২১শ শতাব্দীর ভারতীয় অভিনেত্রী
হিন্দি টেলিভিশন অভিনেত্রী
গুজরাতি চলচ্চিত্র অভিনেত্রী
মুম্বইয়ের অভিনেত্রী
ভারতীয় ওয়েব ধারাবাহিক অভিনেত্রী
আহমেদাবাদের অভিনেত্রী
বিশালাক্ষী কালীমন্দির, টিটাগড়

বিশালাক্ষী কালীমন্দির পশ্চিমবঙ্গের উত্তর চব্বিশ পরগনা জেলার টিটাগড় শহরের একটি সুপ্রাচীন কালী মন্দির।

বিবরণ
অষ্টাদশ শতাব্দীতে রাধাকান্ত ঘোষাল নামক এক ব্রাহ্মণ বিশালাক্ষী কালীমন্দির প্রতিষ্ঠা করেন। মন্দিরে গর্ভগৃহে অবস্থিত কাঞ্চনবর্ণা সাড়ে চার ফুট উচ্চ কালীবিগ্রহ চতুর্ভূজা। ওপরের বামহাতে তলোয়ার, নিচের বামহাতে নরমুণ্ড, ওপরের ডানহাত অভয়মুদ্রা এবং নিচের ডানহাত বরদানরত। মাথায় রূপোর মুকুট ও পদতলে শায়িত শিব। দেবীবিগ্রহের বামে পূর্বদিকে শিবের মাথা ও পশ্চিমদিকে দুই পা অবস্থিত।

তথ্যসূত্র 

কালী মন্দির
পশ্চিমবঙ্গের কালীমন্দির
১৮শ শতাব্দীর হিন্দু মন্দির
উত্তর চব্বিশ পরগনা জেলার মন্দির
বিহারী মুসলিম

বিহারী মুসলিম হলেন সেসব মানুষ যাদের আদি নিবাস ভারতের বিহার রাজ্য এবং ধর্ম ইসলাম| তারা মূলত সুন্নি শ্রেণীর মুসলিম ও হানাফি মতাদর্শের অধিকারী।

উৎপত্তি
বলা হয়ে থাকে যে, ৯ম থেকে ১৫দশ শতাব্দীর মাঝে সুফি প্রচারকগণ এবং সুন্নি শাসকগণের আগমণের সাথে সাথে বিহারে ইসলাম প্রতিষ্ঠিত হয়। দেশবিভাগের পর মোট ত্রিশ লক্ষ বিহারী মুসলিম পাকিস্তান ও বাংলাদেশে(তৎকালীন পূর্ব পাকিস্তান) চলে আসে।

সামাজিকতা

জেলা অনুযায়ী জনসংখ্যা

অন্যান্য ওয়েবসাইট

তথ্যসূত্র

অবস্থান অনুযায়ী ভারতে ইসলাম
পাকিস্তানের সামাজিক দল
ভারতের মুসলিম সম্প্রদায়
বিহারের সামাজিক গোষ্ঠী
মুহাজির সম্প্রদায়
ভারত বিভাজন
ভবানী কালীমন্দির, পাণিহাটি

ভবানী কালীমন্দির পশ্চিমবঙ্গের উত্তর চব্বিশ পরগনা জেলার পাণিহাটি শহরে অবস্থিত একটি সুপ্রাচীন কালী মন্দির।

বিবরণ
কথিত, বাগবাজারের গঙ্গোপাধ্যায় বংশের একজন চন্দ্রকেতুগড়ের পয়ঃপ্রণালী থেকে দেবীবিগ্রহকে উদ্ধার করে প্রতিষ্ঠা করেন।পঞ্চদশ শতাব্দীতে নির্মিত কষ্টিপাথরে তৈরী দুই ফুট উচ্চ বিগ্রহের একটি হাত পূর্বে ভাঙ্গা ছিল, যা পরে মেরামত করা হয়। দেবীবিগ্রহের পদতলে শ্বেতপাথরে নির্মিত শায়িত শিব অবস্থিত।

তথ্যসূত্র 

কালী মন্দির
পশ্চিমবঙ্গের কালীমন্দির
উত্তর চব্বিশ পরগনা জেলার মন্দির
১৫শ শতাব্দীর হিন্দু মন্দির
প্রসন্নময়ী কালীমন্দির, গোবরডাঙ্গা

প্রসন্নময়ী কালীমন্দির পশ্চিমবঙ্গের উত্তর চব্বিশ পরগনা জেলার গোবরডাঙ্গা শহরের একটি বিখ্যাত কালী মন্দির।

বিবরণ
১২২৯ বঙ্গাব্দে কালীপ্রসন্ন মুখোপাধ্যায় দক্ষিণমুখী প্রসন্নময়ী কালীমন্দির প্রতিষ্ঠা করেন। গর্ভগৃহে শ্বেতপাথরের বেদীর ওপর আড়াই ফুট উচ্চ কষ্টিপাথরে নির্মিত কালীবিগ্রহ অবস্থিত। কালীবিগ্রহের পদতলে শ্বেতপাথরে নির্মিত শায়িত শিব মূর্তি অবস্থিত।

তথ্যসূত্র 

কালী মন্দির
পশ্চিমবঙ্গের কালীমন্দির
১৯শ শতাব্দীর হিন্দু মন্দির
উত্তর চব্বিশ পরগনা জেলার মন্দির
ব্রহ্মময়ী কালীমন্দির, মূলাজোড়

ব্রহ্মময়ী কালীমন্দির পশ্চিমবঙ্গের উত্তর চব্বিশ পরগনা জেলার মূলাজোড় গ্রামে অবস্থিত একটি প্রাচীন কালী মন্দির।

বিবরণ
কথিত আছে, কলকাতার পাথুরিয়াঘাটার গোপীমোহন ঠাকুরের মেয়ে ব্রহ্মময়ী বিবাহের দিন গঙ্গাস্নানের সময় ডুবে গেলে তার স্মৃতিতে গোপীমোহন এই নবরত্ন মন্দির নির্মাণ করেন। মন্দিরপ্রাঙ্গণে বারোটি শিবমন্দির অবস্থিত।

প্রতি অমাবস্যায়, রটন্তী-চতুর্দশীতে কালীপূজা এবং গোটা পৌষমাস ব্যাপী এখানে উৎসব হয়। মন্দিরটি একটি সুন্দর বাগানের মধ্যে অবস্থিত। কালীবাড়িতে আনন্দশঙ্কর, গোপীশঙ্কর ও হরশঙ্কর নামে তিনটি বৃহৎ শিবলিঙ্গও আছে। মন্দিরের পিছনে পৃথক দেবালয়ে 'গোপীনাথ জীউ' নামে শ্রীকৃষ্ণের একটি বিগ্রহ আছে।

ঐতিহাসিক কাহিনী
গোপীমোহন এই কালীবাড়িতে সেকালের বিখ্যাত গায়ক কালীমির্জা (কালিদাস চট্টোপাধ্যায়) ও লক্ষ্মীকান্ত বিশ্বাসকে (ল'কে কানা) নিয়ে আসতেন; কালীমির্জা গোপীমোহনকে বিভিন্ন শ্যামাবিষয়ক গান গেয়ে শোনাতেন। শোনা যায়, একদিন মির্জার গান শুনে ভক্তিগদগদ হয়ে মন্দিরপ্রাঙ্গনে বসেই গোপীমোহন একটি শ্যামাসঙ্গীত রচনা করে ফেলেন:

                              শিবে শবাসনা, লোল রসনা,
                              ভীষণা দিগ্বসনা বিকট দশনা।
লজ্জারূপা নাহি লজ্জা                                  মেয়ে হয়ে রণসজ্জা
                                         রুধিরে মগনা।
সভয়া অভয়া বরে                                         সতী নিজ পতি 'পরে,
                                         এ কি বিবেচনা
কহিছে গোপীমোহনে                                     এইরূপ জাগে মনে,
                                         কালী ত্রিনয়না।।
গানটি পরবর্তীতে মন্দিরের দেওয়ালে লিপিবদ্ধ করা হয়।

তথ্যসূত্র 

কালী মন্দির
পশ্চিমবঙ্গের কালীমন্দির
উত্তর চব্বিশ পরগনা জেলার মন্দির
নীলঘাড় শুমচা

নীলঘাড় শুমচা (দ্বিপদ নাম: Hydrornis nipalensis) হল একধরনের পাখি যারা প্রধানত পিটিডি পরিবারের অন্তর্ভুক্ত। এদেরকে প্রধানত দেখতে পাওয়া যায় বাংলাদেশ, ভুটান, চীন, ভারত, লাওস, মায়ানমার, নেপাল, এবং ভিয়েতনাম প্রভৃতি দেশে। এদের প্রাকৃতিক বাসস্থান হল ক্রান্তীয় ও উপক্রান্তীয় নিম্নভূমির জঙ্গল এবং আর্দ্র বনভূমি।

বাংলাদেশের ১৯৭৪  ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

বর্ণনা
নীলঘাড় শুমচা বাদামি চোখ ও নীলঘাড়ওয়ালা ছোট বনচর পাখি। এদের দেহের দৈর্ঘ্য ২৫ সেমি, ডানা ১২ সেমি, ঠোঁট ২.৪ সেমি, পা ৫.৫ সেমি, লেজ ৬.৫ সেমি।

তথ্যসূত্র

 BirdLife International 2004.  Pitta nipalensis.   2006 IUCN Red List of Threatened Species.   Downloaded on 26 July 2007.

হাইড্রোরনিস
বাংলাদেশের পাখি
ভারতের পাখি
নেপালের পাখি
১৮৩৭-এ বর্ণিত পাখি
হাইড্রর্নিস
পূর্ব হিমালয়ের পাখি
লাওসের পাখি
ভিয়েতনামের পাখি
ব্রায়ান হজসন কর্তৃক নামকরণকৃত ট্যাক্সা
সুমিত্রা মহাজন

সুমিত্রা মহাজন (জন্মঃ ১২ এপ্রিল ১৯৪৩) একজন ভারতীয় রাজনীতিবিদ। তিনি ষোড়শ ভারতীয় লোকসভার  অধ্যক্ষ। তিনি ভারতীয় জনতা পার্টির একজন নেত্রী। ২০১৪ সালে তিনি অষ্টম বারের জন্য লোকসভা নির্বাচনে জয়ী হয়েছিলেন। তিনিই প্রথম মহিলা যিনি কখনো লোকসভা নির্বাচনে পরাজিত হন নি।

ব্যক্তিগত জীবন এবং শিক্ষা
সুমিত্রা মহাজন মহারাষ্ট্রের চিপলুন শহরে জন্মগ্রহণ করেছিলেন। তিনি এম.এ করেছিলেন ইন্দোর বিশ্ববিদ্যালয় (এখন দেবী অহিল্যা বিশ্ববিদ্যালয়) থেকে।

রাজনৈতিক জীবন
তিনি ১৯৮৯ সালের লোকসভা নির্বাচনে কংগ্রেস নেতা প্রকাশ চন্দ্র সেঠী কে হারিয়ে ইন্দোর লোকসভা কেন্দ্র থেকে ভারতীয় সংসদের সদস্যপদ পান।

ষোড়শ লোকসভার স্পিকার
৬ জুন ২০১৪-এ, মহাজন সর্বসম্মতিক্রমে ষোড়শ লোকসভার স্পিকার হিসেবে নির্বাচিত হন।

ভারতের রাজ্য মন্ত্রী
১৯৪৩-এ জন্ম
জীবিত ব্যক্তি
রত্নগিরি জেলার ব্যক্তি
মধ্যপ্রদেশের রাজনীতিতে নারী
নবম লোকসভার সদস্য
দশম লোকসভার সদস্য
একাদশ লোকসভার সদস্য
দ্বাদশ লোকসভার সদস্য
ত্রয়োদশ লোকসভার সদস্য
চতুর্দশ লোকসভার সদস্য
পঞ্চদশ লোকসভার সদস্য
ষোড়শ লোকসভার সদস্য
সপ্তদশ লোকসভার সদস্য
ইন্দোরের রাজনীতিবিদ
মধ্যপ্রদেশের ভারতীয় জনতা পার্টির রাজনীতিবিদ
মধ্যপ্রদেশের লোকসভা সদস্য
লোকসভার অধ্যক্ষ
২০শ শতাব্দীর ভারতীয় নারী রাজনীতিবিদ
২১শ শতাব্দীর ভারতীয় নারী রাজনীতিবিদ
শিনজি কাগাওয়া

(জন্ম ১৭ মার্চ ১৯৮৯) একজন জাপানি পেশাদার ফুটবলার যিনি জার্মান ক্লাব বলস্পিয়েলভেরিন বরুসিয়াএবং জাপান জাতীয় দলের হয়ে খেলেন। জার্মান ক্লাব বরুসিয়া ডর্টমুন্ডের হয়ে খেলার পুর্বে কাগাওয়া তার পেশাদার ফুটবল ক্যারিয়ার শুরু করেন জাপানি ক্লাব ক্রেজো ওসাকায়। বরুসিয়া ডর্টমুন্ডে ২ বছর কাটানোর পর, ম্যানচেস্টার ইউনাইটেড কাগাওয়াকে চার বছরের জন্য তাদের দলে নিয়ে আসে। একজন গোলস্কোরিং মিডফিল্ডার হিসেবে কাগাওয়া তার দৃষ্টি, কৌশল, ক্ষিপ্রতা এবং দক্ষ পাসের জন্য ফুটবল মহলে খ্যাত।

২৯ নভেম্বর ২০১২ সালে কাগাওয়া এএফসি কর্তৃক আন্তর্জাতিক বর্ষসেরা খেলোয়াড় হিসেবে নির্বাচিত হন।

ক্যারিয়ার পরিসংখ্যান

ক্লাব
১১মে ২০১৪ পর্যন্ত সঠিক

জাতীয় দল

সম্মাননা

ক্লাব
বরুসিয়া ডর্টমুন্ড 
বুন্দেসলিগা: ২০১০-১১, ২০১১-১২ 
ডিএফবি-পোকাল: ২০১১-১২

ম্যানচেস্টার ইউনাইটেড 
প্রিমিয়ার লিগ: ২০১২-১৩
এফএ কমিউনিটি শিল্ড: ২০১৩

জাপান 
এএফসি এশিয়ান কাপ: ২০১১

ব্যক্তিগত 
জাপান লিগ ডিভিশন ২ সর্বোচ্চ গোলদাতা: ২০০৯
কিকার (ম্যাগাজিন) নির্বাচিত বুন্দেসলিগা মৌসুমের সেরা একাদশ: ২০১০-১১, ২০১১-১২ 
ইউরোপিয়ান স্পোর্টস মিডিয়া বর্ষসেরা একাদশ: ২০১১-১২ 
এশিয়ার বর্ষসেরা ফুটবলার: ২০১২

তথ্যসূত্র

বহিঃসংযোগ
 
 
 
 
 
 ESPN Soccernet Profile

১৯৮৯-এ জন্ম
জীবিত ব্যক্তি
জাপানি ফুটবলার
জাপানের আন্তর্জাতিক ফুটবলার
প্রিমিয়ার লিগের খেলোয়াড়
২০১৪ ফিফা বিশ্বকাপের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
বরুসিয়া ডর্টমুন্ডের খেলোয়াড়
২০১৮ ফিফা বিশ্বকাপের খেলোয়াড়
রিয়াল সারাগোসার খেলোয়াড়
বুন্দেসলিগার খেলোয়াড়
বরুসিয়া ডর্টমুন্ড ২-এর খেলোয়াড়
সুপার লিগের খেলোয়াড়
বেশিকতাশ জিমনাস্টিক ক্লাবের ফুটবলার
২০১১ এএফসি এশিয়ান কাপের খেলোয়াড়
গ্রিসে প্রবাসী ফুটবলার
পিএওকে ফুটবল ক্লাবের খেলোয়াড়
জাপানের আন্তর্জাতিক যুব ফুটবলার
জাপানের অলিম্পিক ফুটবলার
তুরস্কে জাপানি প্রবাসী ক্রীড়াবিদ
জাপানি প্রবাসী ফুটবলার
সেরেসো ওসাকার খেলোয়াড়
২০০৮ গ্রীষ্মকালীন অলিম্পিকের ফুটবলার
সিন্ট-ট্রইডেন্সে ফুটবল ক্লাবের খেলোয়াড়
২০১৩ ফিফা কনফেডারেশন্স কাপের খেলোয়াড়
২০১৫ এএফসি এশিয়ান কাপের খেলোয়াড়
ফুটবল মধ্যমাঠের খেলোয়াড়
এএফসি এশিয়ান কাপ বিজয়ী খেলোয়াড়
ইংল্যান্ডে প্রবাসী ফুটবলার
জে১ লিগের খেলোয়াড়
জে২ লিগের খেলোয়াড়
জার্মানিতে প্রবাসী ফুটবলার
তুরস্কে প্রবাসী ফুটবলার
স্পেনে প্রবাসী ফুটবলার
সেহুন্দা দিভিসিওনের খেলোয়াড়
কোবের ক্রীড়াবিদ
রেগিওনাললিগার খেলোয়াড়
বেলজিয়ামে প্রবাসী ফুটবলার
পুরুষ ফুটবল মধ্যমাঠের খেলোয়াড়
জোনাস এডওয়ার্ড সল্ক

জোনাস এডওয়ার্ড সল্ক( ২৮ অক্টোবর ১৯১৪ - ২৩ জুন ১৯৯৫) ছিলেন একজন মার্কিন যুক্তরাষ্ট্রের মেডিকেল গবেষক এবং ভাইরাসবিদ। তিনি প্রথম পোলিও প্রতিষেধক আবিষ্কার করেন।

জন্ম ও শিক্ষা জীবন

জোনাস এডওয়ার্ড সল্ক  যুক্তরাষ্ট্রের নিউ ইয়র্ক সিটিতে ১৯১৪ খ্রিস্টাব্দের ২৮ শে অক্টোবর জন্মগ্রহণ করেন। রাশিয়ান-ইহুদি অভিবাসী ড্যানিয়েল এবং ডোরা (প্রেস) সল্কের তিন পুত্রের মধ্যে জ্যেষ্ঠ ছিলেন তিনি। তার ছোট দুই ভাই ছিলেন হারমান এবং বিখ্যাত শিশু মনোবিজ্ঞানী লি।তাদের পিতা শহরে কাপড় কলে কাজ করতেন। সল্করা তিন ভাই-ই পড়াশোনায় ছিলেন মেধাবী। তাদের পিতার ও তাদের শিক্ষাদীক্ষার প্রতি সর্বদা সতর্ক নজর ছিল।  

জোনাসের বয়ঃক্রম তেরো বৎসর হলে, তিনি নিউ ইয়র্কের টাউনসেন্ড হ্যারিস স্কুলে ভরতি হন। স্কুলের সমস্ত পরীক্ষায় জোনাস প্রথম হতেন। স্কুলের শিক্ষকদের প্রিয়পাত্র জোনাস স্কুল থেকে সসম্মানে পাশ করার পর ভর্তি হন নিউ ইয়র্কের সিটি কলেজে (সিসিএনওয়াই)। ১৯৩৪ খ্রিস্টাব্দে তিনি রসায়ন বিজ্ঞানে  স্নাতক হন। জোনাসের কিন্তু চিকিৎসা বিজ্ঞানে বিশেষ আগ্রহ ছিল। তাই তিনি এরপর ভরতি হন নিউ ইয়র্ক বিশ্ববিদ্যালয়ের চিকিৎসা বিভাগে। সিটি কলেজের পরীক্ষা গুলিতে অসাধারণ ফল করার জন্য তিনি সব রকমের বৃত্তি লাভ করেন এবং  সেই বৃত্তির অর্থেই তাঁর পড়াশোনা চলতে থাকে। ১৯৩৯ খ্রিস্টাব্দে তিনি নিউ ইয়র্ক ইউনিভার্সিটি স্কুল অফ মেডিসিন থেকে মেডিকেল ডিগ্রি অর্জন করেন। স্কুল অফ মেডিসিনে পড়ার সময়ই তার পরিচয় হয় ড. মরিস ব্রডির সঙ্গে, যিনি সেসময় পোলিও রোগ নিয়ে গবেষণায় লিপ্ত ছিলেন। তার আর এক যশস্বী অধ্যাপক ড.থমাস ফ্রান্সিস জুনিয়রও ইনফ্লুয়েঞ্জা রোগের উপর গবেষণা করছিলেন।

কর্মজীবন

ডাক্তারী পাশ করার পর তিনি মাউন্ট সিনাই হাসপাতালে বিজ্ঞানী চিকিৎসক হন। ইনফ্লুয়েঞ্জা রোগের উপর অধ্যাপক ড.ফ্রান্সিসের কাজ  জোনাসকে আকর্ষণ করে। ড.ফ্রান্সিসের কাছে ভ্যাকসিন তৈরির কাজ শিখতে লাগলেন।

তথ্যসূত্র

গবেষক
১৯১৪-এ জন্ম
১৯৯৫-এ মৃত্যু
বেলারুশীয় ইহুদি বংশোদ্ভূত মার্কিন ব্যক্তি
সিটি কলেজ অব নিউ নিউইয়র্কের প্রাক্তন শিক্ষার্থী
কংগ্রেশনাল স্বর্ণ পদক প্রাপক
চিকিৎসাবিজ্ঞানের ইতিহাস
ইহুদি মার্কিন বিজ্ঞানী
প্রেসিডেন্সিয়াল মেডেল অব ফ্রিডম প্রাপক
মিশিগান বিশ্ববিদ্যালয়ের শিক্ষক
পিটসবার্গ বিশ্ববিদ্যালয়ের শিক্ষক
অ্যালানা ইভান্স

অ্যালানা ইভান্স (জন্ম জুলাই ৬, ১৯৭৯ ফোর্ট ক্যাম্পবেল, কেন্টাকি) হলেন একজন মার্কিন পর্নোগ্রাফি অভিনেত্রী। তাকে মাঝে মাঝে জেন্না টালিয়া বলেও ডাকা হয়।

ক্যারিয়ার 
ইভান্স এবং তাঁর স্বামী তাদের পছন্দের ক্লাবের মালিক ছিলেন। তিনি ছিলেন একজন স্ট্রিপার এবং পোল ড্যান্সার এবং এর সাথে সাথে তিনি মডেলিং এর জন্যও কাজ করেছিলেন। তিনি ২১ বছর বয়সে পর্ন ইন্ডাস্ট্রিতে যোগদান করেন। তাঁর প্রথম সেক্স সিন ছিল রিয়াল সেক্স ম্যাগাজিন ১১ এই সিনেমাতে।

বর্তমান কাল পর্যন্ত ইভান্স ৪৫০ এরও বেশি পর্ন করেছে, যার মধ্যে আছে প্লেবয় টি.ভি. এর অনেক কাজকর্ম। এছাড়াও তিনি ৩০ টা সফটকোর সিনেমা করেছেন। তিনি রেডিওতে কে.এস.ই.কে. নামে একটা অনুষ্ঠান পরিচালনাও করেছেন এবং এর নাম ছিল অল ইন দ্য পর্ন ফ্যামিলি। এই কাজ তিনি জুনের ২০০৫ সাল অবধি করেছিলেন যতক্ষণ না তিনি প্লেবয় টি.ভি. তে কাজ করা শুরু করেছিলেন। প্লেবয় রেডিওতে তাঁর শোয়ের নাম ছিল প্রাইভেট কলস।

তিনি তাঁর শরীরের গঠন নিয়ে কখনই তাঁর বক্ষের আকার নিয়ে সন্তুষ্ট ছিলেন না। তিনি দুটো সিদ্ধান্তের মধ্যে আন্দোলিত হয়েছিলেন একটা হল তাঁর প্রাকৃতিক শরীর এবং আরেকটা হল তাঁর প্লাস্টিক সার্জারি করা শরীর। একটা সময়ে তিনি বলেছিলেন যে "আমি আমার শরীরে প্লাস্টিক করাতে চাই না, ওরা প্রাকৃতিকই থাকবে" ২০০৭ এর শেষের দিকে তিনি তাঁর স্তনের আকার বৃদ্ধি করেন সার্জারির মাধ্যমে।

খেতাব 
 ২০০২ এক্স.আর.সি.ও খেতাব আনসাঙ্গ সাইরেন
 ২০০৭ এ.ভি.এন পুরস্কার বেস্ট সোলো সেক্স সিন – করাপশন

তথ্যসূত্র

বহিঃসংযোগ 

 
 
 
 
 অ্যালানা ইভান্স তার গল্পের দিকটি প্রকাশ করেছে – LukeIsBack.com

 

১৯৭৬-এ জন্ম
জীবিত ব্যক্তি
মার্কিন মহিলা প্রাপ্তবয়স্ক মডেল
মার্কিন পর্নোগ্রাফিক চলচ্চিত্র অভিনেত্রী
মার্কিন আদিরসাত্মক নৃত্যশিল্পী
মার্কিন মহিলা আদিরসাত্মক নৃত্যশিল্পী
সান ফ্রান্সিস্কো বে এরিয়ার ব্যক্তি
কেন্টাকির পর্নোগ্রাফি চলচ্চিত্র অভিনেত্রী
কেন্টাকির অভিনেত্রী
২১শ শতাব্দীর মার্কিন অভিনেত্রী
ইভা অ্যাঞ্জেলিনা

ইভা অ্যাঞ্জেলিনা (জন্ম: মার্চ ১৪, ১৯৮৫) হলেন একজন মার্কিন পর্নোগ্রাফি অভিনেত্রী এবং প্রাপ্তবয়স্ক মডেল। তিনি মাত্র ১৮ বছর বয়সে তার ক্যারিয়ার শুরু করেছিলেন। এবং তিনি বিভিন্ন ইন্ডাস্ট্রি খেতাব জিতেছিলেন, যার মধ্যে ছিল ২০০৮ সালে এ.ভি.এন পুরস্কার সেরা অভিনেত্রী।

প্রাথমিক জীবন 
ইভা অ্যাঞ্জেলিনা জন্মেছিলেন হান্টিংটোন বীচ ক্যালিফোর্নিয়াতে। তিনি ছিলেন কিউবান, চাইনিজ, ইংরেজ, আইরিশ থেকে। তিনি বলেছিলেন যে তিনি খুব বড়লোক বাড়ি থেকে এসেছেন, কিন্তু তা পুরোপুরি বদলে যায় যখন তার বয়স ছিল ১৩ বছর। তখন তার পরিবার প্রায় সবকিছুই হারিয়ে ফেলেছিল।

ক্যারিয়ার 
ইভা অ্যাঞ্জেলিনা পর্ন শিল্পে ঢোকেন খবরের কাগজে একটা বিনোদনে উত্তর দিয়ে; তার প্রথম দৃশ্য ছিল শেনস ওয়ার্ল্ড সিরিজের জন্য। তিনি ইভ্যাঞ্জেলিন এর নাম থেকে তার ছদ্মনাম নেন। তিনি তার অভিনয়ের সময় চশমা পরে অভিনয় করতেন আর এই জন্যই তিনি বিখ্যাত ছিলেন। তিনি বলেছিলেন যে সিন শুট করার আগে যদি কোনোদিনও তিনি ওটা আনতে ভুলে যেতেন তাহলে আবার তিনি বাড়ি গয়ে ওটা নিয়ে আসতেন এবং অভিনয় তারপরেই করতেন। একবছর এ.ভি.এন. পুরস্কার অনুষ্ঠানে তিনি ওটা পড়ে আসেননি বলে তাকে চেনাই মুশকিল হয়ে গেছিল। ওগুলো প্রেসক্রিপশন চশমা ছিল এবং তিনি ছিলেন "ভেরি ব্লাইন্ড"। ২০০৫ সালের শেষের দিকে তিনি মার্কিন নৌ সেনা বাহিনীতে যোগদান করার কথা ভেবেছিলেন। তিনি মুলধারার অনেক কাজ করেছেন; তিনি সেভেনথ হেভেন এবং কাজিন স্কিটার নামে কয়েকটা টি.ভি. অনুষ্ঠানে কাজ করেছেন। ২০১২ সালে তিনি ম্যাক্সিম ম্যাগাজিনে ১২ জন শীর্ষ মহিলা পর্নোগ্রাফি অভিনেত্রীদের মধ্যে একজন ছিলেন।

ব্যক্তিগত জীবন 
ইভা অ্যাঞ্জেলিনা উভকামি হিসেবেই জানা যায়। তিনি পর্নোগ্রাফি অভিনেতা ড্যানি মাউন্টেনকে তার স্বামী হিসেবে মান্য করেছিলেন ২০০৭ থেকে ২০০৯ সাল অবধি। ২০০৮ এর ডিসেম্বর মাসের ৯ তারিখে তিনি তাদের মেয়ের জন্ম দেন যার নাম ছিল সিলভি। তিনি দ্বিতীয় বারও বিয়ে করেছিলেন কিন্তু তিনি ডিভোর্স করে দিয়েছিলেন।

সংস্কৃতি 
কোমা সিনেমা এর গান 'ইভা অ্যাঞ্জেলিনা' 'ব্লু সুইসাইড' অ্যালবাম থেকে তার উদ্দেশ্যেই উতসর্গ করা হয়েছিল।

খেতাব 

 ২০০৭ নাইটমুভস সেরা অভিনেত্রী – ফ্যানস চয়েস অ্যাওয়ার্ড।
 ২০০৮ এ.ভি.এন. খেতাব – সেরা অভিনেত্রী (ভিডিও) – আপলোড
 ২০০৮ এ.ভি.এন. খেতাব – বেস্ট সোলো সেক্স সিন (ভিডিও) – আপলোড
 ২০০৮ এক্স.বি.আই.জেড খেতাব – ফিমেল পারফর্মার অফ দ্য ইয়ার
 ২০০৮ এক্স.আর.সি.ও খেতাব – সিঙ্গেল পারফর্ম্যান্স, অভিনেত্রী – আপলোড
 ২০১০ এ.ভি.এন. খেতাব – বেস্ট অল গার্ল গ্রুপ সেক্স সিন – ডেভিয়েন্স
 ২০১০ এক্স.বি.আই.জেড খেতাব – পর্নস্টার ওয়েবসাইট অফ দ্য ইয়ার
 ২০১০এক্স.আর.সি.ও খেতাব – বেস্ট কামব্যাক
 ২০১১ এ.ভি.এন. খেতাব – বেস্ট টিজ পারফর্ম্যান্স – কার ওয়াশ গার্লস

তথ্যসূত্র

বহিঃসংযোগ 

 
 
 
 
 

জীবিত ব্যক্তি
১৯৮৫-এ জন্ম
মার্কিন মহিলা প্রাপ্তবয়স্ক মডেল
মার্কিন পর্নোগ্রাফিক চলচ্চিত্র অভিনেত্রী
ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী
পেন্টহাউস পেটস্
উভকামী পর্নোগ্রাফি চলচ্চিত্র অভিনেত্রী
মার্কিন মহিলা আদিরসাত্মক নৃত্যশিল্পী
মার্কিন আদিরসাত্মক নৃত্যশিল্পী
১৯৮০-এর দশকে জন্ম
২১শ শতাব্দীর মার্কিন নারী